Tiger Garté

Tiger Garté (født 19. mai 1982 i Surnadal) er en norsk forfatter og forlegger.

 Liv og virke 
Garté har mastergrad i film- og TV-produksjon ved NTNU. Han var forlagsredaktør i Juritzen Forlag i nesten 5 år frem til april 2014. 
Garté laget i 2013 talentkonkurransen «Forfatterfight» som startet 11. desember 2013 på Kulturhuset på Youngstorget i Oslo.

Garté drev Aschehougs imprint Tigerforlaget fra 2014 til 2017. I august 2017 ble han forlegger i krim-forlaget Goliat Forlag, og Tigerforlaget eies videre av ham selv og Roger Pihl.

I mars 2021 begynte Tiger Garté som redaktør for sakprosa i Story House Egmont (tidligere Egmont Publishing). I dag er han sjefredaktør og styremedlem i Story House Egmont AS. 

Garté er medlem av Den norske Forfatterforening og Norske Barne- og Ungdomsbokforfattere .

 Forfatterskap 
Han debuterte høsten 2007 med boken Burnout, som mottok velvillige kritikker. Da Jo Nesbø vant Bokklubbprisen i 2007, skulle han gi deler av prisen videre til en lovende forfatter, og valgte Garté. Jo Nesbø vann Den norske lesarprisen  fra abcnyheter.no

28. juli 2012 startet Tiger Garté opp Bokryggpoesi-siden på Facebook i samarbeid med Roger Pihl. Prosjektet resulterte i en bokutgivelse julen 2012.Bli en bokrygg-poet  fra Klar tale.no

Høsten 2012 kom boken Fuglehotellet ut. Handlingen i boken finner  sted på Sunndalsøra i Møre og Romsdal og omhandler forfatterens bestefar, som tok sitt eget liv. Boken ble utgitt på Tiden Forlag.Om Fuglehotellet  fra Tiden Norsk Forlag Gartés roman Fuglehotellet ble i 2012 nominert til Bokhandlerprisen.

Dette dreper oss var forfatterens sjette utgivelse og utkom i mars 2021. Boken omhandler koronapandemien og en prepper-far som tar med seg sønnen ut i Nordmarka for å leve som selvbergere.I mars kommer han i tillegg ut med ny bok.
28. oktober 2021 ble Dette dreper oss nominert til Brageprisen i klassen "Beste barne- og ungdomsbok 2021".Her er årets Brage-nominerte. 

 Bibliografi 
 2007: Burnout, oppvekstskildring fra bygda Surnadal i Møre og Romsdal. ISBN 9788203193002
 2009: Mr. Mike, kriminalroman med handling fra Trondheim.Kreative Tiger Garte  fra digglitt.no ISBN 9788203195716
 2012: Fuglehotellet, roman. ISBN 9788210052910
 2012: Bokryggpoesi, bokryggpoesi og tekster fra norske lesere og forfattere, samlet og beskrevet av Tiger Garté og Roger Pihl. ISBN 9788282053396
 2014: Emo-Elliken og jakten på Johnny Dean, første ungdomsroman i krimserie.Tiger utfordrer leseløver fra BOK365 ISBN 9788293049227
2021: Dette dreper oss, ungdomsroman.Intens thriller om å rømme fra koronapandemien fra Aftenposten ISBN 9788241954382

 Referanser 







 Eksterne lenker 


 Presentasjon av Tiger Garté i Forfatterkatalogen på Forfattersentrums nettsider

Kategori:Norske romanforfattere
Kategori:Personer fra Surnadal kommune
Kategori:Fødsler i 1982